 Dhawrkii bilood oo maalintaas ay beerta wada aadeen ka dambaysey Diirshe waxay Fanaxley mar labaad ku noqotay sheeko ku cusub oo aanu marna filanayn waayo subaxdii ugu horreysey ee ay kula kulantay Isbitaalka weyn ee Digfeer wuxuu markii hore u arkayey gabar yar oo ilmo yar ku rafaadsan wuxuuna isku dayey inuu caawiyo arrintiina subaxdaas way kala weynaatey caawin oo wixii uu halkaas kala kulmayi waxay beddeshey sidii uu u noolaa oo dhan waxayna ku kalliftay inuu Xamar ka guuro oo u wareego magaalada Afgooye, oo ay u fududayd inuu wiilka yar ku koriyo. 